Cinîya kurde Jîna Emînî (22) 14ê êlule de hetê 'polîsanê exlaqî' yê rejîmê Îranî ra seba ke gijikê ci asayêne amebî qetilkerdene.
Dêrsimî de vizêr serkêşîya Platformê Cinîyan ê Dêrsimî de cinîyan vera qetilkerdişê Jîna Emînî Kuçeyê Hunerî ra ver bi Meydanê Seyîd Rizayî çalakîya rayraşîyayîşî kerde û tîya de eşkerayîye daye çapemenîye. Nameyê platformî ser o Fatoşe Argin eşkerayîye wende. Eşkerayîye de vera sloganê sey 'cinîye, cuye, azadîye' ame vatene.
Taşkale da zanayene ke Jîna Emînî hetê rejîmê malayan ê camêrdan ra ameya qetilkerdene û gijikê cinîyanê Îranî ewro bîyê alaya serewedaritişî. Taşkale vat: ''Ma sey cinîyanê Dêrsimî hetê cinîyanê Îranî de yê. Têkoşînê înan têkoşînê ma yo.''
Cinîyan dima seba Jîna Emînî gijikê xo qesna û çalakîya roniştişî kerde.
